CELEX: 62012CN0243
Language: mt
Date: 2012-05-16 00:00:00
Title: Kawża C-243/12 P: Appell ippreżentat fis- 16 ta’ Mejju 2012 minn FLS Plast A/S mis-sentenza tal-Qorti Ġenerali (Ir-Raba’ Awla) tas- 6 ta’ Marzu 2012 fil-Kawża T-64/06, FLS PLAST A/S vs Il-Kummissjoni Ewropea

20.10.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 319/2
            
         Appell ippreżentat fis-16 ta’ Mejju 2012 minn FLS Plast A/S mis-sentenza tal-Qorti Ġenerali (Ir-Raba’ Awla) tas-6 ta’ Marzu 2012 fil-Kawża T-64/06, FLS PLAST A/S vs Il-Kummissjoni Ewropea
   (Kawża C-243/12 P)
   2012/C 319/02
   Lingwa tal-kawża: l-Ingliż
   
      Partijiet
   
   
      Appellanti: FLS Plast A/S (rappreżentant: M. Thill-Tayara, avukat)
   
      Parti oħra fil-proċedura: Il-Kummissjoni Ewropea
   
      Talbiet tal-appellant
   
   
               (a)
            
            
               prinċipalment, tannulla s-sentenza tal-Qorti Ġenerali tal-Unjoni Ewropea tas-6 ta’ Marzu 2012 fil-Kawża T-64/06 u, li tiddeċiedi l-kawża, sabiex tannulla l-Artikoli 1(h) u 2(f) tad-deċiżjoni tal-Kummissjoni tal-Komunitajiet Ewropej tat-30 ta’ Novembru 2005 Każ COMP/F/38.354 — Boroż Industrijali (“id-Deċiżjoni kkontestata”), safejn japplikaw dawn għall-appellanti.
            
         
               (b)
            
            
               sussidjarjament, tannulla s-sentenza tal-Qorti Ġenerali tal-Unjoni Ewropea tas-6 ta’ Marzu 2012 fil-Kawża T-64/06 safejn din ċaħdet il-motivi tal-appellanti intiżi sabiex jinkiseb tnaqqis tal-ammont li għalih l-appellanti inżammet responsabbli in solidum fid-deċiżjoni kkontestata u, li tiddeċiedi l-kawża, sabiex temenda l-Artikolu 2(f) tad-deċiżjoni kkontestata u sostanzjalment tnaqqas dan l-ammont fl-eżerċizzju tal-ġurisdizzjoni illimitata tagħha.
            
         
               (ċ)
            
            
               fi kwalunkwe każ, tagħti lill-appellanti tnaqqis ta’ 50 % tal-ammont li għalih l-appellanti inżammet responsabbli in solidum bħala kumpens għad-danni għad-dewmien eċċessiv tal-proċedura.
            
         
               (d)
            
            
               tikkundanna lill-Kummissjoni Ewropea għall-ispejjeż kollha relatati ma’ din il-pendenza.
            
         
      Aggravji u argumenti prinċipali
   
   
               (a)
            
            
               
                  
                     Insostenn tat-talba prinċipali, l-appellanti tinvoka żewġ aggravji
                  
               
               
                           (i)
                        
                        
                           Il-Qorti Ġenerali applikat kriterju legali żbaljat għar-responsabbiltà tal-appellanti.
                        
                     
                           (ii)
                        
                        
                           Il-Qorti Ġenerali naqset milli tivverifika jekk il-Kummissjoni osservatx l-obbligu tagħha ta’ motivazzjoni meta ċaħdet l-argumenti u l-provi ppreżentati mill-appellanti sabiex tikkonfuta l-preżunzjoni ta’ responsabbiltà ta’ kumpannija parent.
                        
                     
         
               (b)
            
            
               
                  
                     Insostenn tat-talba sussidjarja, l-appellanti tinvoka tliet aggravji
                  
               
               
                           (i)
                        
                        
                           Fl-eżami tan-nuqqas ta’ kontestazzjoni tal-fatti ppreżentati mill-appellanti, skont il-Komunikazzjoni tal-Kummissjoni dwar in-nuqqas ta’ impożizzjoni jew it-tnaqqis tal-multi tal-1996, il-Qorti Ġenerali wettqet żball meta naqset milli ttemm il-ksur mill-Kummissjoni Ewropea tal-prinċipji ta’ aspettattivi leġittimi u ta’ trattament ugwali, kif ukoll billi ma kkonformatx ruħha mal-obbligu tagħha stess ta’ motivazzjoni.
                        
                     
                           (ii)
                        
                        
                           Il-Qorti Ġenerali wettqet żball ta’ liġi meta naqset milli tapplika l-prinċipju ta’ proporzjonalità u legalità meta rrevediet l-ammont li għalih l-appellanti inżammet responsabbli in solidum fid-Deċiżjoni Kkontestata, u b’hekk naqset milli tnaqqas dan l-ammont xieraq.
                        
                     
                           (iii)
                        
                        
                           Il-Qorti Ġenerali kisret l-Artikolu 6(1) tal-Konvenzjoni Ewropea dwar id-Drittijiet tal-Bniedem u l-Artikoli 41 u 47 tal-Karta tad-Drittijiet Fondamentali tal-Unjoni Ewropea billi ma tatx sentenza fi żmien raġonevoli.